Rhamnaceae is die Blinkblaar-familie wat hoort tot die orde Rosales. Hierdie familie het 900 spesies wêreldwyd waarvan 170 spesies in Suider-Afrika voorkom en 10 bome is. Die bome in die familie is nie maklik herkenbaar nie alhoewel die genera maklik van mekaar onderskei kan word. Die blare is enkelvoudig, dikwels glansend aan die bokant, afwisselend of halfteenoorstaande. Die vorm van die are op die blare is 'n fyn, reëlmatig netwerk of retikulum van vierkantjies of reghoekies. Die volgende spesies kom in Suid-Afrika voor: Blinkblaar (Rhamnus prinoides) Blinkblaar-wag-'n-bietjie (Ziziphus mucronata) Bruinivoor (Berchemia discolor) Gewone hardeblaar (Phylica paniculata) Rooi-ivoor (Berchemia zeyheri) Vals-wag-'n-bietjie (Ziziphus rivularis) Wikispecies het meer inligting oor: Rhamnaceae Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Walter S. Judd and Richard G. Olmstead (2004). "A survey of tricolpate (eudicot) phylogenetic relationships". American Journal of Botany. 91 (10): 1627–1644. doi:10.3732/ajb.91.10.1627. PMID 21652313.